Notum sit filiis æcclesiæ quod convenerunt simul monachi Paredi, videlicet Odylo et Bernardus Quadrelle, et infantes Leottaldi Jargensis, scilicet Humbertus presbyter et alii, propter querimoniam quam habebant contra hos monachos ex una ancilla nomine Undrada; ibique fecerunt hii fratres, Humbertus, Bladinus, Petrus, et soror eorum Wandalmuda donationem hujus ancillæ Deo et monachis hujus loci, necnon et infantum illius, ad habendum et possidendum hereditario jure. Et pro hoc acceperunt X. solidos.